растенията, които да бъдат отстранени, както и правилата за уведомяване за реда на отстраняването и за достъпа до частна собственост.
 ГЛАВА III
 ДЕМАРКАЦИОННИ ОБЛАСТИ
 Член 4
 Определяне на демаркационни области
 1.При официално потвърждаване на присъствието на посочения вредител съответната държава членка незабавно определя демаркационна област.
 При потвърждаване на присъствието на един или повече конкретни подвидове на посочения вредител съответната държава членка може да определи дадена област като демаркационна само по отношение на тези подвидове.
 Докато трае процесът на потвърждаване на присъствието на даден подвид, съответната държава членка определя тази област като демаркационна по отношение на посочения вредител и всички негови евентуални подвидове.
 2.Демаркационната област се състои от заразена зона и буферна зона.
 Заразената зона е в радиус от най-малко 50 m около растението, за което е установено, че е заразено с посочения вредител.
 Буферната зона е със следната ширина:
 а)най-малко 2,5 km за заразена зона, определена за целите на предприемане на мерките за ликвидиране, посочени в членове 7—11;
 б)най-малко 5 km за заразена зона, определена за целите на предприемане на мерките за ограничаване, посочени в членове 12—17.
 3.Комисията актуализира и публикува списък на демаркационните области, определени от държавите членки, за които е уведомена в съответствие с член 18, параграф 6 от Регламент (EС) 2016/2031.
 Член 5
 Дерогации за определянето на демаркационни области
 1.Чрез дерогация от член 4 буферната зона, разположена около заразената зона, определена за целите на ликвидирането, може да бъде намалена до ширина, не по-малка от 1 km, ако е налице висока степен на увереност, че първоначалното присъствие на посочения вредител не е довело до неговото разпространение, и когато са изпълнени всички условия по-долу:
 а)от всички посочени растения в заразената зона, независимо от здравния им статус, незабавно са взети проби и растенията са отстранени;
 б)не е установено да има други растения, заразени с посочения вредител в заразената зона след предприемането на мерките за ликвидиране, което се доказва чрез официални изпитвания, извършвани най-малко един път годишно, като се взема под внимание информационния картон на Органа за наблюдение на вредителите относно Xylella fastidiosa;
 в)извършено е наблюдение поне веднъж през първата година след определянето на посочения вредител в зона с ширина най-малко 2,5 km, разположена около заразената зона, което показва, че не е установено присъствие на посочения вредител в тази зона. Съответната държава членка взема и изследва проби от растенията гостоприемници, намиращи се в посочената зона. За тази цел и като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 90-процентна сигурност да се установи еднопроцентно ниво на присъствие на заразени растения, като се има предвид, че първите 400 m около заразените растения са с по-висока степен на риск в сравнение с другите части от посочената област;
 г)не са установени вектори, преносващи посочения вредител, в заразената зона и в непосредствена близост до нея след предприемането на мерките за ликвидиране, което се доказва чрез изпитвания, проведени два пъти по време на летателния сезон на вектора и в съответствие с международните стандарти за